ভাইরাল কিং খানের মার্কশিট… কী চমক রয়েছে? দেখুন

কলকাতা: গোটা বিশ্বের কাছে তিনি আইকন৷ কথা হচ্ছে কিং খানের। শুধু অভিনয়ে নয়, পড়াশোনাতেও তুখর ছিলেন শাহরুখ খান (Shah Rukh Khan)। বলিউডের বাদশা তিনি। পর্দার জাদুতে দশকের পর দশক ধরে বিশ্বকে মুগ্ধ করে রেখেছেন। অভিনয়ে তিনি যেমন সেরা, পড়াশোনাতেও যে তিনি তুখোড় ছিলেন। মনে মনে অভিনয় করার ইচ্ছে থাকলেও , অভিনেতা হওয়া ছাড়া তাঁর আরেকটি স্বপ্ন ছিল। এক সাক্ষাৎকারে শাহরুখ বলেছিলেন, যদি সিনেমায় না আসতেন, তাহলে বিজ্ঞাপন জগতে চাকরি করতেন, কিংবা হতেন লেখক। তিনি পেশায় যাই হতেন না কেন, এক নম্বরই থাকতেন। কারণ আই অ্যাম দ্য বেস্ট হওয়াটা তাঁর জীবনের মূল মন্ত্র।

কলেজের মার্কশিট সম্প্রতি সোশ্যাল মিডিয়ায় ভাইরাল হওয়ার পর ভক্তরা তা নিয়ে বেশ আলোচনা করছেন। শাহরুখ খানের কলেজ ভর্তি ফর্মের একটি পুরনো ছবি সোশ্যাল মিডিয়ায় ভাইরাল হয়েছে৷ যা নিয়ে জোর চর্চা শুরু হয়েছে৷ হংসরাজ কলেজে তার ভর্তির ফর্ম থেকে নেওয়া হয়েছে বলে জানা গেছে৷ শাহরুখ খান ১৯৮৫ থেকে ১৯৮৮ সালের মধ্যে অর্থনীতিতে পড়াশোনা করেছিলেন। সায়েন্সের তুলনায়, তাঁর আগ্রহ ছিল ইংরেজি সাহিত্য, ইতিহাসে। ১২ ক্লাসের পর স্নাতক পড়তে গিয়ে অর্থনীতি নিয়ে অনার্স পড়েছিলেন শাহরুখ। ফর্মের পাশে উজ্জ্বল, দৃঢ়চেতা চোখ ,তরুণ বয়সের শাহরুখের একটি ছবি এবং তার দ্বাদশ শ্রেণীর নম্বরের একটি তালিকা রয়েছে। ফর্মটি ভাইরাল হয়েছে ,দেখা যাচ্ছে নির্বাচনী পত্রে ৯২ নম্বর পেয়ে সর্বোচ্চ নম্বর পেয়েছিলেন শাহরুখ খান। ইংরেজিতে, তিনি ৫১ নম্বর পেয়েছেন এবং অঙ্ক ও পদার্থবিদ্যায় তিনি ৭৮ নম্বর পেয়েছিলেন।